ananddey/assamese-wiki-corpus huggingface dataset:
অসম গেছ কোম্পানী লিমিটেড

অসম গেছ কোম্পানী লিমিটেড প্ৰাকৃতিক গেছ পৰিবহণ আৰু বিতৰণৰ লগত জড়িত অসমৰ ৰাজ্যিক ৰাজহুৱা খণ্ডৰ উদ্যোগ হিচাপে স্থাপিত কোম্পানী। ১৯৬২ চনৰ ৩১ মাৰ্চ তাৰিখে ইয়াক প্ৰতিষ্ঠা কৰা হৈছিল। ইয়াৰ মুখ্য কাৰ্যালয় ডিব্ৰুগড় জিলাৰ দুলিয়াজানত অৱস্থিত। অসম গেছ কোম্পানীৰ পাইপলাইনৰ নেটৱৰ্কে উজনি অসমৰ তিনিচুকীয়া, ডিব্ৰুগড়, চৰাইদেউ, শিৱসাগৰ, যোৰহাট, গোলাঘাট আৰু মাজুলী জিলাৰ ৪০০ ৰো অধিক চাহ কাৰখানা, ১,২০০ বাণিজ্যিক প্ৰতিষ্ঠান, ৫০,০০০ ঘৰুৱা গ্ৰাহক আৰু ৪১০ ঔদ্যোগিক গ্ৰাহকক গেছ যোগান ধৰি আহিছে।

ইতিহাস

১৯৬২ চনৰ ৩১ মাৰ্চ তাৰিখে অসম গেছ কোম্পানী লিমিটেডক ভাৰতত প্ৰাকৃতিক গেছ সম্পৰ্কীয় সকলো ধৰণৰ ব্যৱসায় সম্পাদন কৰাৰ বাবে অসম চৰকাৰৰ সম্পূৰ্ণ মালিকানাধীন ৰাজ্যিক ৰাজহুৱা খণ্ডৰ উদ্যোগ হিচাপে পৰিসীমিত কোম্পানী হিচাপে তদানীন্তন অসমৰ ৰাজধানী শ্বিলঙত স্থাপন কৰা হৈছিল। ই ১৯৬৭ চনত অসম ৰাজ্যিক বিদ্যুৎ পৰিষদৰ অন্তৰ্গত ডিব্ৰুগড় জিলাৰ নামৰূপ তাপ বিদ্যুৎ কেন্দ্ৰলৈ প্ৰাকৃতিক গেছ যোগানৰ সৈতে প্ৰথম বাৰৰ বাবে গেছ পৰিবহণ ব্যৱসায় আৰম্ভ কৰিছিল। আৰু পৰিচালন সঞ্চালক গকুল চন্দ্ৰ স্বৰ্গীয়াৰী। বোৰ্ড অফ ডাইৰেক্টৰৰ সদস্যসকলক অসম চৰকাৰে নিযুক্তি প্ৰদান কৰে।

কৃতিত্ব

অসম গেছ কোম্পানী লিমিটেডক কাৰ্যকৰী ৰাজ্যিক পৰ্যায়ৰ ৰাজহুৱা খণ্ডৰ প্ৰতিষ্ঠানসমূহৰ মাজত কেইবা বছৰধৰি শক্তিশালী বিত্তীয় প্ৰদৰ্শনৰ ওপৰত আধাৰিত কৰি অসম চৰকাৰৰ ৰাজহুৱা উদ্যোগ বিভাগে 'এ' শ্ৰেণীৰ অধীনত ঘোষণা কৰিছে।

তথ্য উৎস

বাহ্যিক সংযোগ

শ্ৰেণী:অসমৰ উদ্যোগ
শ্ৰেণী:ডিব্ৰুগড় জিলা
কস্তুৰী ৰাজাধ্যাক্ষ

কস্তুৰী ৰাজাধ্যাক্ষ এগৰাকী ভাৰতীয় চিকিৎসক আৰু সমাজকৰ্মী আছিল। তেওঁ বিশেষভাৱে ভাৰতীয় বা দক্ষিণ এছিয়াৰ লোকসকলৰ বাবে কেইবাটাও সমৰ্থন গোটক সহায় কৰিছিল, আৰু বিশেষকৈ ঘৰুৱা হিংসাৰ অন্ত পেলোৱা আৰু দক্ষিণ এছিয়াৰ ব্যৱসায়ীসকলক সহায় কৰাত মনোনিৱেশ কৰিছিল।

ব্যক্তিগত জীৱন

কস্তুৰী ৰাজাধ্যাক্ষৰ ১৯২৩ বা ১৯২৪ চনত ভাৰতত জন্ম হৈছিল।১৯৪৫ চনত ৰাজাধ্যাক্ষই মুম্বাইত স্ত্ৰীৰোগ বিজ্ঞান অধ্যয়ন কৰি এম বি বি এছ ডিগ্ৰী লাভ কৰে।. জনস্বাস্থ্যত স্নাতকোত্তৰ ডিগ্ৰীও তেওঁ লাভ কৰিছিল, যি তেওঁ জনছ হপকিন্স বিশ্ববিদ্যালয়ৰ পৰা লাভ কৰিছিল। বিঠাল কাশীনাথ ৰাজাধ্যাক্ষৰ সৈতে কস্তুৰী ৰাজাধ্যাক্ষৰ বিবাহ হৈছিল৷ তেওঁলোকৰ দুজন পুত্ৰ জন্ম হৈছিল।

১৯৯০ চনত ৰাজাধ্যাক্ষই মহিলা শ্ৰমিকক সহায়ৰ বাবে ৱমেন অৱ ইণ্ডিয়ান চাবকণ্টিনেণ্ট ছাপৰ্ট গ্ৰুপ (WISSUG) প্ৰতিষ্ঠা কৰে। তেওঁ মধ্য অহাইঅ’ৰ এছিয়-আমেৰিকীয় ব্যৱসায়ীসকলৰ বাবে থকা এটা গোট এছিয়ান আমেৰিকান কমাৰ্চ গ্ৰুপ (AACG)ৰ সহ-প্ৰতিষ্ঠাপক আছিল। ২০০৩ চনত ৰাজাধ্যাক্ষৰ লগতে আন ৯গৰাকী ব্যক্তিয়ে দক্ষিণ এছিয়াৰ সমাজৰ ঘৰুৱা নিৰ্যাতনৰ বলি হোৱা লোকসকলক সহায়ৰ বাবে কাম কৰা অলাভজনক সংস্থা আশা-ৰে অৱ হোপ প্ৰতিষ্ঠা কৰে। ইয়াৰ উপৰি তেওঁ মহিলাৰ এটা ব্যৱসায়িক মেণ্টৰিং গ্ৰুপৰ প্ৰতিষ্ঠাৰ লগত জড়িত আছিল।

২০০৮ চনৰ ছেপ্টেম্বৰ মাহত ৰাজাধ্যাক্ষক অহাইঅ' মহিলা হল অৱ ফেমত অন্তৰ্ভুক্ত কৰা হয়। গোটেই কেৰিয়াৰত তেওঁৰ কামৰ বাবে কেইবাটাও বঁটা লাভ কৰিছিল। ১৯৯৬ চনত তেওঁ ৱাই ডব্লিউ চি এ ৱমেন অৱ এচিভমেণ্ট বঁটা লাভ কৰে, আৰু ১৯৯৮ চনত তেওঁ অহাইঅ’ৰ ফেডাৰেচন অৱ ইণ্ডিয়ান এছ’চিয়েশ্যনৰ আউটষ্টেণ্ডিং কমিউনিটি চাৰ্ভিচ বঁটা লাভ কৰে। তেওঁক অহাইঅ' নাগৰিক অধিকাৰ আয়োগৰ অসাধাৰণ নেতা বঁটা প্ৰদান কৰা হয় আৰু ২০০১ চনত তেওঁ মহিলা সাহসী বঁটাও লাভ কৰে। ২০০৩ চনত তেওঁ নেচনেল এছ'চিয়েচন অৱ আমেৰিকান ফিজিচিয়ানছ অৱ ইণ্ডিয়ান অৰিজিনৰ পৰা মষ্ট ডিষ্টিংচড ফিজিচিয়ান কমিউনিটি চাৰ্ভিচ বঁটা লাভ কৰে।

তথ্যসূত্ৰ

শ্ৰেণী:চিকিৎসাবিদ
শ্ৰেণী:সমাজকৰ্মী
শ্ৰেণী:ভাৰতৰ মহিলা সমাজকৰ্মী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
হোম

ভাৰতীয় ধৰ্মত হোম হৈছে হিন্দু পুৰোহিতে বিশেষ অনুষ্ঠানত সাধাৰণতে গৃহস্বত্বাধিকাৰীৰ বাবে কৰা অগ্নিপূজন অনুষ্ঠান ("গৃহস্থ": ঘৰৰ অধিকাৰী)। গৃহস্থই বিভিন্ন ধৰণে জুইৰ ব্যৱহাৰ কৰে, য’ত খাদ্য ৰান্ধিবলৈ, ঘৰৰ উষ্ণতা বৃদ্ধি কৰিবলৈ, বা অন্যান্য ব্যৱহাৰৰ বাবে; সেয়েহে যজ্ঞবেলি পোনপটীয়াকৈ জুইত হোম দিয়া হয়। হোমক কেতিয়াবা "বলিদানৰ অনুষ্ঠান" বুলিও কোৱা হয় কাৰণ জুইত দিয়া প্ৰসাদ জুইৰ উত্তাপে ধ্বংস কৰে, সেয়ে হোমক সঠিকভাৱে ক'বলৈ গ'লে "বলিদান অনুষ্ঠান" বুলিয়ে জনা যায়। ভাৰতৰ পৰা মধ্য এছিয়া, পূব এছিয়া আৰু দক্ষিণ-পূব এছিয়ালৈ এই প্ৰথা বিয়পি পৰে। আধুনিক যুগত হোমৰ ব্যৱহাৰ ব্যক্তিগত অনুষ্ঠান যেনে বিয়া আদিতো পোৰা দেখা যায়।

ব্যুৎপত্তি

সংস্কৃত শব্দ হোম, হু মূলৰ পৰা আহিছে, যিয়ে "অগ্নিত ঢালি দিয়া, অৰ্পণ কৰা, বলিদান দিয়া"ক বুজায়।

ইতিহাস

সমৰকন্দৰ পৰা জাপানলৈকে সমগ্ৰ এছিয়াতে ৩০০০ বছৰীয়া ইতিহাসত হোমৰ পৰম্পৰা পোৱা যায়। হোম হৈছে সমগ্ৰ এচিয়াতে ভিন্ন পৰম্পৰাৰে জুইত খাদ্য উৎসৰ্গা কৰাৰ এক আনুষ্ঠানিক অনুষ্ঠান আৰু এয়া বৈদিক ধৰ্মত থকা পৰম্পৰাৰ সৈতে জড়িত।

যজ্ঞ বা যজ্ঞাহুতি আদিৰ শ্ৰুতি ৰীতি-নীতিৰ এক সুকীয়া বৈশিষ্ট্য হৈ পৰিছিল। বৈদিক অনুষ্ঠানত খাব পৰা বা খোৱাব পৰা বস্তু যেনে গাখীৰ, মাখন, দৈ, চাউল, যৱ, কোনো প্ৰাণী বা মূল্যৱান যিকোনো বস্তুৰ বলিদান দিয়া হৈছিল, যিবোৰ পুৰোহিতৰ সহায়ত দেৱতাসকললৈ আগবঢ়োৱা হৈছিল। এই বৈদিক পৰম্পৰা শ্ৰোত (শ্ৰুতিভিত্তিক) আৰু স্মাৰ্ত (স্মৃতিভিত্তিক) বুলি বিভক্ত হৈছিল। মুছাছি তাচিকাৱাৰ মতে হোম শৈলীৰ বৈদিক বলিদানৰ অনুষ্ঠান মহাযান বৌদ্ধ ধৰ্মত নিমগ্ন হৈছিল আৰু তিব্বত, চীন আৰু জাপানৰ কিছুমান বৌদ্ধ পৰম্পৰাত হোম অনুষ্ঠান বৰ্তমানো চলি আছে।

তথ্যসূত্ৰ
২২ মে'

উল্লেখযোগ্য ঘটনাৱলী

১৭৬২ – ছুইডেন আৰু প্ৰুছিয়াই হামবাৰ্গ চুক্তিত সাক্ষৰ কৰে।
১৮৪৯ – আমেৰিকাৰ ৰাষ্ট্ৰপতি আব্ৰাহাম লিংকনে (আব্ৰাহাম লিংকন) “লাইফ ব’ট”ৰ পেটেণ্ট লাভ কৰে। যিকোনো আৱিষ্কাৰৰ পেটেণ্ট লাভ কৰা তেঁৱেই একমাত্ৰ আমেৰিকান ৰাষ্ট্ৰপতি।
১৯০৬ – ৰাইট ভাতৃদ্বয়ে “উৰন্ত সৰঞ্জাৰ (Flying-Machine)”ৰ পেটেণ্ট লাভ কৰে।
১৯৯০ – উত্তৰ আৰু দক্ষিণ উনান সংযুক্ত হৈ নতুন য়ুনান গণতন্ত্ৰৰ প্ৰতিষ্ঠা কৰে।
২০০০ – শ্ৰীলংকাত জাফানা অধিকাৰ কৰা প্ৰায় ১৫০ জনতকৈ অধিক সন্ত্ৰাসবাদী হত্যা কৰা হয়।

জন্ম

১৭৭২ - ৰাজা ৰামমোহন ৰায়, ভাৰতীয় দাৰ্শনিক, সমাজ সংস্কাৰক (মৃত্যু: ১৮৩৩ চন)
১৮৫৯ - আৰ্থৰ ক'নান ডয়েল, স্কটিচ সাহিত্যিক, চাৰ্লক হোমচ চৰিত্ৰটোৰ বাবে বিখ্যাত।
১৯২০ - থমাছ গল্ড, অষ্ট্ৰেলিয়ান-আমেৰিকান বিজ্ঞানী (মৃত্যু ২০০৪ চন)
১৯৪০ - ইৰাপল্লী প্ৰসন্ন, ভাৰতীয় ক্ৰিকেটাৰ।
১৯৬১ - সুমেইৰা আব্দুলআলি, ভাৰতীয় পৰিৱেশবিদ।
১৯৮৭ - নোভাক জʼকোভিচ, ছাৰ্বিয়ান টেনিছ খেলুৱৈ।
১৯৯৮ - চিন্ময় কলিতা, সম্পাদক, আস্থা আলোচনী ।

মৃত্যু

১৫৪৫ - শ্বেৰ ছাহ ছুৰী, ভাৰতীয় শাসক। (জন্ম: ১৪৮৬ চন)
১৮৮৫ - ভিক্টৰ হুগো, ফৰাচী সাহিত্যিক, ৰাজনীতিবিদ আৰু মানৱ আধিকাৰ কৰ্মী। (জন্মঃ ১৮০২)

দিৱস

আন্তৰ্জাতিক জৈৱ বৈচিত্ৰ্য দিৱস।
গণতন্ত্ৰ দিৱস (শ্ৰীলংকা)

শ্ৰেণী:মে'
শ্ৰেণী:ইংৰাজী বৰ্ষপঞ্জীৰ দিন
কেলিপ্সো

গ্ৰীক পৌৰাণিক আখ্যান অনুযায়ী কেলিপ্সো ("তেওঁ যি গুপ্ত কৰি ৰাখে") এগৰাকী অপেশ্বৰী আছিল যি অগিজিয়া দ্বীপত বাস কৰিছিল। এই দ্বীপত হোমাৰৰ অডিচি অনুসৰি তেওঁ অডিচিয়াছক সাত বছৰ ধৰি আটক কৰি ৰাখিছিল। তেওঁ অডিচিয়াছক অমৰত্বৰ প্ৰতিশ্ৰুতি দিছিল যদিহে তেওঁ কেলিপ্সোৰ লগত থাকে, কিন্তু অডিচিয়াছে ঘৰলৈ উভতি যোৱাটোৱেই পছন্দ কৰিছিল।

ব্যুৎপত্তি

"কেলিপ্সো" নামটো প্ৰাচীন গ্ৰীক καλύπτω ৰ পৰা উদ্ভৱ হ'ব পাৰে। অৰ্থ "ঢাকি ৰখা", "লুকুৱাই ৰখা", বা "লুকাবলৈ।" Etymologicum Magnum ৰ মতে, তেওঁৰ নামৰ অৰ্থ হৈছে "জ্ঞান লুকুৱাই ৰখা" ( প্ৰাচীন গ্ৰীক: καλύπτουσα το διανοούμενον kalýptousa to dianooúmenon), যিটো – হোমেৰিক উপনাম δολόεσσα ৰ সৈতে সংযুক্ত ( dolóessa) এটা বিকল্প ব্যাখ্যা হ'ল যে কেলিপ্সো "Calí" + "Ópsis" সংস্কৰণৰ পৰা উদ্ভৱ হৈছে, যাৰ অৰ্থ "সুন্দৰ দৃষ্টি।"

পৰিয়াল

সাধাৰণতে কেলিপ্সো টাইটান এটলাছৰ কন্যা বুলি কোৱা হয়।
তেওঁৰ মাকৰ নাম বেছিভাগে ক্ষেত্ৰতে উল্লেখ কৰা হোৱা নাই, কিন্তু হাইজিনাছে লিখিছে যে তেওঁ হৈছে প্লেইডছৰ মাতৃ প্লেইয়ন। হেচিয়ড আৰু হোমেৰিক ডিমিটাৰৰ শ্লোকত টেথিছ আৰু অ'চেনাছৰ অন্যতম কন্যা হিচাপে এক বেলেগ কেলিপ্সো বা সম্ভৱতঃ একেগৰাকী কেলিপ্সোৰ কথা উল্লেখ কৰা হৈছে। এপ'ল'ড'ৰাছে নেৰিয়াছ আৰু ডৰিছৰ কন্যা নেৰেইডছৰ তালিকাত কেলিপ্সো নামটো অন্তৰ্ভুক্ত কৰিছে।জন চেটজেছে তেওঁক চিৰ্চৰ পিতৃ-মাতৃ হেলিঅ'ছ আৰু পাৰ্ছৰ কন্যা বুলি কৈছে। হয়তো চাৰ্চৰ সৈতে তেওঁৰ সম্পৰ্কৰ বাবে। দেৱী দুগৰাকীৰ আচৰণ আৰু অডিচিয়াছৰ সৈতে থকা সম্পৰ্কৰ বাবে কেতিয়াবা বিভ্ৰান্তিৰ সৃষ্টি হৈছিল। কেটেলগ অৱ উইমেনৰ এটা খণ্ড অনুসৰি কেলিপ্সোই চেফাল'নিয়ানসকলক হাৰ্মিছ ওচৰলৈ লৈ যায় যিটো অডিচিত হাৰ্মিছ তেওঁৰ দ্বীপলৈ যোৱাৰ পৰা অনুমান কৰিব পাৰি।

আখ্যান

হোমাৰৰ ওডিচীত কেলিপ্সোই গ্ৰীক নায়ক অডিচিয়াছক নিজৰ দ্বীপত ৰাখি তেওঁক নিজৰ অমৰ স্বামী হিচাপে গঢ়ি তুলিবলৈ চেষ্টা কৰে, যাতে তেওঁ কেলিপ্সোৰ সৈতে সম্পৰ্ক চিৰদিনৰ বাবে উপভোগ কৰিবলৈ পায়। হোমাৰৰ মতে কেলিপ্সোই
অডিচিয়াছক সাত বছৰ ধৰি অগিজিয়াত বলপূৰ্বকভাৱে বন্দী কৰি ৰাখিছিল। কেলিপ্সোই অডিচিয়াছক তাইৰ গায়কী আৰু সোণালী সূতা বোৱা ৰ দ্বাৰা মোহিত কৰে।

অডিচিয়াছে এই পৰিস্থিতি সলনি হোৱাটো বিচাৰে। তেওঁ নিজ পত্নী পেনেলোপিৰ পৰা বিচ্ছিন্ন হোৱাটো সহ্য কৰিব নোৱাৰে আৰু কেলিপ্সোক

এই কথা ক’ব বিচাৰে। তেওঁক দ্বীপৰ এটা মূৰত বহি কান্দি থকা দেখা যায়, আৰু ৰাতি তেওঁ নিজৰ ইচ্ছাৰ বিৰুদ্ধে কেলিপ্সোৰ লগত যৌন সম্পৰ্ক স্থাপন কৰিবলৈ বাধ্য হয়। তেওঁৰ পৃষ্ঠপোষক দেৱী এথেনাই জিউছক দ্বীপটোৰ পৰা অডিচিয়াছক মুকলি কৰি দিয়াৰ নিৰ্দেশ দিবলৈ কয়; জিউছে দেৱদূত হাৰ্মিছক অডিচিয়াছক মুক্ত কৰিবলৈ কেলিপ্সোক ক’বলৈ নিৰ্দেশ দিয়ে, কাৰণ তেওঁ‌ৰ লগত চিৰদিনৰ বাবে জীয়াই থকাটো অডিচিয়াছৰ ভাগ্যত নাছিল। তেওঁ খঙেৰে মন্তব্য কৰে যে কেনেকৈ দেৱীসকলে মৰ্ত্যলোকৰ সৈতে প্ৰেমৰ সম্পৰ্ক স্থাপন কৰাটো ঘৃণা কৰিব পাৰে।

কেলিপ্সোই অডিচিয়াছক নাও নিৰ্মাণ কৰিবলৈ কুঠাৰ আদি প্ৰদান কৰে। কেলিপ্সোই অডিচিয়াছক এটা দ্বীপলৈ লৈ যায় য’ত তেওঁ গছ কাটি নিজৰ নাওখনৰ বাবে তক্তা বনাব পাৰে। কেলিপ্সোই তেওঁক তেওঁৰ বাবে মদ, ৰুটি, কাপোৰ আৰু অন্য সামগ্ৰীও যোগান ধৰে। তাৰ পিছত নাও চলাওঁতে তেওঁৰ পৃষ্ঠত বতাহ চলাচল কৰে। সাত বছৰৰ পাছত অডিচিয়াছে নিজৰ নাওখন সাজি কেলিপ্সোক এৰি যায়।

হোমাৰে কেলিপ্সোৰ কোনো সন্তানৰ কথা উল্লেখ কৰা নাই। ওডিচীৰ পিছত অহা কিছুমান বিৱৰণী অনুসৰি কেলিপ্সোই অডিচিয়াছক লেটিনাছ নামৰ এজন পুত্ৰ জন্ম দিয়ে যদিও চাৰ্চক সাধাৰণতে লেটিনাছৰ মাতৃ হিচাপে স্বীকৃতি দিয়া হয়। আন আন বিৱৰণীত কেলিপ্সো আৰু অডিচিয়াছক নৌচিথ'ছ আৰু ন'চিনাছ নামৰ দুটা সন্তান জন্ম হয়।

তথ্য সংগ্ৰহ

শ্ৰেণী:গ্ৰীক দেৱতা
গ্ৰেণ্ড শ্লাম (টেনিছ)

গ্ৰেণ্ড শ্লাম

খেলসমূহ

গ্ৰেণ্ড শ্লাম টুৰ্ণামেণ্ট হৈছে বিশ্বৰ সবাতোকৈ গুৰুত্বপূৰ্ণ চাৰিখন বাৰ্ষিক টেনিছ টুৰ্ণামেণ্ট বা ক্ৰীড়া প্ৰতিযোগিতা। এই টুৰ্ণামেণ্টসমূহক মেজৰ নামেৰেও জনা যায়। গ্ৰেণ্ড শ্লামসমূহত আটাইতকৈ বেছি ৰেংকিং পইণ্ট আৰু প্ৰাইজমানি প্ৰদান কৰা হয়। টেনিছৰ অনুৰাগী আৰু সংবাদ মাধ্যমৰ গুৰুত্বও ই অধিক পৰিমাণে লাভ কৰাৰ লগতে কোৰ্ট বা খেলপথাৰৰ আকাৰ-আকৃতিও বৃহত্তম। এই টুৰ্ণামেণ্টসমূহত বিজয়ী হ'বলৈ পুৰুষৰ বাবে ৫ খন ছেট বা খেলাৰ সৰ্বশ্ৰেষ্ঠ প্ৰদৰ্শন ধাৰ্য কৰা হৈছে। অৰ্থাৎ অন্য টেনিছ প্ৰতিযোগিতাত মুঠ ৩খনৰ ২খন জিকিলেই খেলুৱৈ এগৰাকী জয়ী হোৱাৰ বিপৰীতে পুৰুষ খেলুৱৈসকলে ইয়াত ৫টা ছেটৰ ৩টাত জিকিলেহে চূড়ান্ত বিজয়ী হ'ব পাৰে। এই চাৰিখন টুৰ্ণামেণ্ট হৈছে জানুৱাৰীৰ মধ্যভাগত অনুষ্ঠিত অষ্ট্ৰেলিয়ান অপেন, মে'ৰ শেষৰভাগৰপৰা জুনৰ প্ৰথমভাগৰ ভিতৰত অনুষ্ঠিত ফ্ৰেন্স অপেন, জুনৰ শেষৰভাগৰপৰা জুলাইৰ প্ৰথমভাগৰ ভিতৰত অনুষ্ঠিত উইম্বলডন, আৰু আগষ্ট-ছেপ্টেম্বৰ মাহত অনুষ্ঠিত ইউ এছ অপেন। এই টুৰ্ণামেণ্টসমূহ দুসপ্তাহ ধৰি চলে।

টুৰ্ণামেণ্টসমূহ

অষ্ট্ৰেলিয়ান আৰু ইউ এছ অপেন কঠিন পৃষ্ঠ অৰ্থাৎ হাৰ্ড কোৰ্টৰ টেনিছ। ইয়াৰ বিপৰীতে ফ্ৰেন্স অপেনৰ পৃষ্ঠভাগ মাটিৰ (ক্লে) আৰু উইম্বলডনৰ পৃষ্ঠভাগ প্ৰাকৃতিকভাৱে গজা ঘাঁ‌হৰ।

চাৰিওখনৰ ভিতৰত উইম্বলডনেই হৈছে সবাতোকৈ পুৰণি আৰু ইয়াৰ প্ৰতিষ্ঠা হৈছিল ১৮৭৭ চনত। ইউ এছ অপেন আৰু ফ্ৰেন্স অপেন প্ৰতিষ্ঠা কৰা হয় যথাক্ৰমে ১৮৮১ আৰু ১৮৯১ চনত। অষ্ট্ৰেলিয়ান অপেন আটাইতকৈ পিছত ১৯০৫ চনত স্থাপন হয়।
১৯২৪-২৫ চনৰ আগলৈকে ফ্ৰেন্স অপেনক গ্ৰেণ্ড শ্লামৰ মৰ্যাদা দিয়া হোৱা নাছিল। ১৯৮২ চনৰ আগৰ সময়ছোৱাত অধিক দূৰত্ব, বৰদিন আৰু নৱবৰ্ষৰ আগমণৰ সময়ত অনুষ্ঠিত হোৱা, তূলনামূলকভাৱে কম প্ৰাইজমানি ইত্যাদিৰ কাৰণে অষ্ট্ৰেলিয়ান অপেন বহু খেলুৱৈয়ে খেলিবলৈ আগ্ৰহ কৰা নাছিল

পৰিচালনা

অন্যান্য টেনিছ টুৰ্ণামেণ্টৰ দৰে গ্ৰেণ্ড শ্লামসমূহ এচ'ছিয়েশ্ব্যন অফ টেনিছ প্ৰ'ফেশ্ব্যনেলছ বা এটিপি আৰু ৱিমেনছ টেনিছ এচ'ছিয়েশ্ব্যন বা ডব্লিউটিএই পৰিচালনা নকৰে। ইয়াৰ বাবে ইণ্টাৰনেশ্ব্যনেল টেনিছ ফেডাৰেচন বা চমুকৈ আইটিএফ বুলি এক সুকীয়া সংস্থা আছে। অৱশ্যে, প্ৰধান খেলসমূহৰ প্ৰদৰ্শনৰ ওপৰত ভিত্তি কৰি এটিপি আৰু ডব্লিউটিএই খেলুৱৈ এগৰাকীৰ ৰেংকিং পইণ্ট সংযোগ কৰে।

গ'ল্ডেন শ্লাম, ছুপাৰ শ্লাম আৰু বক্সড ছেট

আৰম্ভণিতে গ্ৰেণ্ড শ্লাম বুলিলে এটা বছৰতেই আটাইকেইখন প্ৰধান টুৰ্ণামেণ্টৰ খিতাপ জয় কৰাৰ বিৰল কৃতিত্বৰ কথা বুজোৱা হৈছিল। এই জয় এগৰাকী খেলুৱৈয়ে পুৰুষ আৰু মহিলাৰ একক শাখা, দ্বৈত শাখা আৰু পুৰুষ-মহিলা সানমিহলি শাখা এই আটাইকেইটাৰ মাধ্যেমেৰে কৰিব পাৰিছিল।
কেৰিয়াৰত চাৰিখন গ্ৰেণ্ড শ্লামৰ খিতাপ জয় কৰিলে ইয়াক কোৱা হয় কেৰিয়াৰ গ্ৰেণ্ড শ্লাম। আনহাতে একেটা কেলেণ্ডাৰ বৰ্ষতে আটাইকেইটা গ্ৰেণ্ড শ্লাম জয় কৰিলে ইয়াক কেলেণ্ডাৰ গ্ৰেণ্ড শ্লাম বুলি কোৱা হয়। ইয়াৰ উপৰিও কেলেণ্ডাৰ বৰ্ষটোত গ্ৰীষ্মকালীন অলিম্পিকৰ স্বৰ্গপদকো জয় কৰিলে ইয়াক গ'ল্ডেন গ্ৰেণ্ড শ্লাম বা গ'ল্ডেন শ্লাম বোলা হয়। আনহাতে এই খিতাপসমূহৰ লগতে খেলুৱৈ এগৰাকীয়ে একক আৰু দ্বৈত উভয় শাখাত এটিপি ফাইনেলছ (পুৰুষ) বা ডব্লিউটিএ ফাইনেলছৰ (মহিলা) খিতাপ জয় কৰিলে ইয়াক কোৱা হয় ছুপাৰ শ্লাম।
আটাইকেইখন গ্ৰেণ্ড শ্লাম খিতাপ আটাইকেইটা শাখাতে অৰ্জন কৰিলে ইয়াক বক্সড ছেট বোলা হয়।

টোকা

তথ্য সংগ্ৰহ

শ্ৰেণী:টেনিছ
শ্ৰেণী:ক্ৰীড়া সমাৰোহ
সুন্দৰবন দক্ষিণ বন্যপ্ৰাণী অভয়াৰণ্য

সুন্দৰবন দক্ষিণ বন্যপ্ৰাণী অভয়াৰণ্য হৈছে বাংলাদেশৰ এখন সংৰক্ষিত বনাঞ্চল, যি ৩৬,৯৭০ হেক্টৰ মেনগ্ৰোভ বনাঞ্চলজুৰি বিস্তৃত। এই অভয়াৰণ্যখন ভাৰতৰ পশ্চিমবংগৰ সুন্দৰবন ৰাষ্ট্ৰীয় উদ্যানৰ কাষতে অৱস্থিত। এই অভয়াৰণ্যখন সুন্দৰবনৰ তিনিটা বন্যপ্ৰাণী অভয়াৰণ্যৰ ভিতৰত অন্যতম, অন্য দুটা হৈছে সুন্দৰবন পূব বন্যপ্ৰাণী অভয়াৰণ্য আৰু সুন্দৰবন পশ্চিম বন্যপ্ৰাণী অভয়াৰণ্য।

উদ্ভিদকুল

অভয়াৰণ্যখনত পোৱা প্ৰধান কাঠৰ প্ৰজাতিটো হʼল চেলেং গছ (Euphorbiaceae)। প্ৰচুৰ পৰিমাণে পোৱা আন গছবিধ হ’ল সুন্দৰী গছ (Heritiera fomes)। যিবোৰ অঞ্চলত সুন্দৰী গছ ফলপ্ৰসূভাৱে পুনৰুজ্জীৱিত হʼব নোৱাৰে, সেইবোৰ অঞ্চলত ইয়াক বৃদ্ধি সক্ষম কৰিবলৈ কৃত্ৰিমভাৱে ঘন আণ্ডাৰষ্টৰী সৃষ্টি কৰা হয়।

প্ৰাণীকুল

অভয়াৰণ্যখনত পোৱা বন্যপ্ৰাণীসমূহৰ ভিতৰত ঢেঁকীয়াপতীয়া বাঘ, মেচেকা, লতামাকৰী বাঘ, হেপা, চিত্ৰা হৰিণ, বনৰীয়া গাহৰি, মলুৱা বান্দৰ, উদ, শিয়াল, শিহু, ইৰাৱতী ডলফিন, নিমখীয়া পানীৰ কুমিৰ, উত্তৰৰ নদীৰ টেৰাপিন, দেশীয় অজগৰ, ৰাজফেঁ‌টী, পাতি শগুণ, বৰটোকোলা, বন ঢেকৰ আদি উল্লেখযোগ্য।

পৰিৱেশ

লৱণতাৰ মাত্ৰা ঋতুভেদে ব্যাপকভাৱে পৰিৱৰ্তিত হয়। ই সম্ভৱতঃ মধ্যমীয়া লৱণতাৰ তুলনামূলকভাৱে দীৰ্ঘ সময়কালৰ এটি অঞ্চলক প্ৰতিনিধিত্ব কৰে।

চিত্ৰ বীথিকা

তথ্য সংগ্ৰহ

শ্ৰেণী:বাংলাদেশৰ বন্যপ্ৰাণী অভয়াৰণ্য
শ্ৰেণী:বাংলাদেশৰ অৰণ্য
মহিলাৰ বিৰুদ্ধে সকলো ধৰণৰ বৈষম্য দূৰীকৰণৰ চুক্তি (১৯৭৯)

মহিলাৰ বিৰুদ্ধে সকলো ধৰণৰ বৈষম্য নিৰ্মূলকৰণ চুক্তি চমুকৈ CEDAW এক আন্তৰ্জাতিক চুক্তি, য'ত এটা প্ৰস্তাৱনা আৰু ৩০টা অনুচ্ছেদ আছে, যাক সাধাৰণতে মহিলাৰ বাবে আন্তঃৰাষ্ট্ৰীয় অধিকাৰ বিধেয়ক হিচাপে জনা যায়। এই চুক্তিখনে মহিলাৰ বিৰুদ্ধে বৈষম্যৰ ধৰণসমূহৰ সংজ্ঞা দিয়ে আৰু এনে বৈষম্যৰ অন্ত পেলোৱাৰ বাবে এক এজেণ্ডা সৃষ্টি কৰে।

এই চুক্তিখন গ্ৰহণৰ বাবে ৰাষ্ট্ৰসমূহে এনে ব্যৱস্থা গ্ৰহণ কৰি মহিলাৰ বিৰুদ্ধে সকলো ধৰণৰ বৈষম্যৰ অন্ত পেলাবলৈ তলৰ বিষয়কেইটাত প্ৰতিশ্ৰুতিবদ্ধ হ’ব লাগিব: ১) আইনী ব্যৱস্থাত পুৰুষ আৰু মহিলাৰ সমতাৰ নীতি অন্তৰ্ভুক্ত কৰা আৰু পূৰ্বতে থকা বৈষম্যমূলক আইনসমূহ বিলুপ্ত কৰা, ২) বৈষম্যৰ বিৰুদ্ধে মহিলাসকলক ফলপ্ৰসূ সুৰক্ষা নিশ্চিত কৰিবলৈ ন্যায়ালয় আৰু ৰাজহুৱা প্ৰতিষ্ঠান স্থাপন কৰা আৰু ৩) ব্যক্তি, সংস্থা বা উদ্যোগৰদ্বাৰা মহিলাৰ বিৰুদ্ধে কৰা সকলো বৈষম্যমূলক কাৰ্য স্থায়ীভাৱে আঁতৰোৱাটো নিশ্চিত কৰা।

এই চুক্তিখন অনুমোদন কৰা ৫০খনতকৈও অধিক দেশে কিছুমান ঘোষণা, সংৰক্ষণ আৰু আপত্তিৰ অধীনত অনুমোদন জনাইছে। উদাহৰণস্বৰূপে, সেই দেশসমূহৰ ভিতৰত ৩৮খনে ২৯ নং অনুচ্ছেদ বলৱৎ কৰাটো নাকচ কৰিছিল, যিয়ে চুক্তিখনৰ ব্যাখ্যা বা প্ৰয়োগ সম্পৰ্কীয় বিবাদ নিষ্পত্তিৰ উপায়সমূহৰ বিষয়ে আলোচনা কৰে।

আমেৰিকা আৰু পালাউ CEDAW ৰ স্বাক্ষৰকাৰী, কিন্তু এই সন্ধি অনুমোদন কৰা নাই।

বৰ্তমান চিড'(CEDAW) কমিটিৰ অধ্যক্ষৰ পদত আছে আনা পেলেজ নাৰ্ভায়েজে।

চুক্তি

সাৰাংশ

এই চুক্তিখনৰ আৰ্হি সকলো ধৰণৰ বৰ্ণ বৈষম্য নিৰ্মূলকৰণ চুক্তিৰ দৰেই, ইয়াৰ গুৰুত্বপূৰ্ণ বাধ্যবাধকতাৰ পৰিসৰ আৰু ইয়াৰ আন্তঃৰাষ্ট্ৰীয় নিৰীক্ষণ ব্যৱস্থা দুয়োটাৰে ক্ষেত্ৰত। এই চুক্তিখন ছটা ভাগত গঠিত আৰু মুঠ ৩০টা প্ৰবন্ধ আছে।

প্ৰথম খণ্ডত (ধাৰা ১–৬) বৈষম্যহীনতা, যৌন কু-সংস্কাৰ আৰু যৌন সৰবৰাহৰ ওপৰত গুৰুত্ব আৰোপ কৰা হৈছে।
দ্বিতীয় খণ্ডত (ধাৰা ৭–৯) ৰাজনৈতিক জীৱন, প্ৰতিনিধিত্ব আৰু জাতীয়তাৰ অধিকাৰৰ ওপৰত গুৰুত্ব আৰোপ কৰি ৰাজহুৱা ক্ষেত্ৰত মহিলাৰ অধিকাৰৰ ৰূপৰেখা দাঙি ধৰা হৈছে।
তৃতীয় খণ্ডত (ধাৰা ১০–১৪) মহিলাৰ অৰ্থনৈতিক আৰু সামাজিক অধিকাৰৰ বিষয়ে বৰ্ণনা কৰা হৈছে, বিশেষকৈ শিক্ষা, নিয়োগ আৰু স্বাস্থ্যৰ ওপৰত গুৰুত্ব আৰোপ কৰা হৈছে। এই খণ্ডত গ্ৰাম্য মহিলাসকলৰ বাবে বিশেষ সুৰক্ষা আৰু তেওঁলোকে সন্মুখীন হোৱা সমস্যাসমূহো অন্তৰ্ভুক্ত কৰা হৈছে।
চতুৰ্থ খণ্ডত (অনুচ্ছেদ ১৫ আৰু ১৬) আইনৰ আগত সমতাৰ অধিকাৰৰ লগতে বিবাহ আৰু পাৰিবাৰিক জীৱনত নাৰীৰ সমতাৰ অধিকাৰৰ ৰূপৰেখা দাঙি ধৰা হৈছে।
পঞ্চম খণ্ডত (ধাৰা ১৭–২২) মহিলাৰ বিৰুদ্ধে বৈষম্য দূৰীকৰণ সমিতিৰ লগতে ৰাজ্য পক্ষসমূহৰ প্ৰতিবেদন প্ৰক্ৰিয়াও গঠন কৰা হৈছে।
ষষ্ঠ খণ্ডত (ধাৰা ২৩–৩০) অন্যান্য সন্ধিসমূহৰ ওপৰত চুক্তিখনৰ প্ৰভাৱ, পক্ষ ৰাষ্ট্ৰসমূহৰ প্ৰতিশ্ৰুতি আৰু চুক্তিখনৰ প্ৰশাসনৰ বিষয়ে বৰ্ণনা কৰা হৈছে।

তথ্যসূত্ৰ

শ্ৰেণী:নাৰীৰ অধিকাৰ
শ্ৰেণী:চুক্তি
ভূমন্যু

ভূমন্যু মানে হ’ল সম্ৰাট। ভূমন্যু আছিল ভাৰতৰ প্ৰথম সম্ৰাট ভৰতৰ উত্তৰসূৰি। ভূমন্যুক পৰৱৰ্তী সময়ত ভাৰতৰ সম্ৰাট কৰা হৈছিল আৰু তেওঁৰ বংশটো মহাভাৰতৰ গল্পৰ লগত জড়িত।

মহাভাৰতত ভূমন্যু

প্ৰথম ভাৰতীয় বংশীয় সম্ৰাট ভৰতৰ ভূমন্যু নামে এটি পুত্ৰ আছিল। তেওঁ ভিটাথা (Vitatha) নামে পৰিচিত। মহাভাৰতৰ আদি পৰ্বত ভূমন্যুৰ জন্ম সম্পৰ্কে দুটা ভিন্ন কাহিনী কোৱা হৈছে। প্ৰথম কাহিনী কৈছে যে, ভৰত কাশী ৰাজ্যৰ ৰজা সৰ্বসেনৰ কন্যা সুনন্দক বিবাহ কৰাইছিল আৰু তেওঁৰ পুত্ৰৰ নাম আছিল ভূমন্যু। দ্বিতীয় কাহিনী অনুসৰি, ভূমন্যু ঋষি ভৰদ্বাজ ভৰতৰ বাবে কৰা যজ্ঞৰ পৰা জন্মগ্ৰহণ কৰিছিল।

তথ্য সংগ্ৰহ

বাহ্যিক সংযোগ

ভৰতৰ পুত্ৰ (ইংৰাজী ভাষাত)

শ্ৰেণী:মহাভাৰতৰ চৰিত্ৰ
মালী

মালী ৰাক্ষস ৰজা সুকেশ আৰু গন্ধৰ্ব ৰাজকুমাৰী দেৱৱতীৰ সন্তান আছিল৷ তেওঁৰ দুজন ভাই আছিল মাল্যবান আৰু সুমালী। মালী বসুদা বিবাহ কৰাইছিল। তেওঁৰ ৪গৰাকী পুত্ৰৰ নাম আছিল ক্ৰমে- অনল, অনিল, হৰ আৰু সম্পাতী; যি পিছলৈ বিভীষণৰ মন্ত্ৰী হৈছিল৷

মালীৰ পত্নী বসুদা আছিল গন্ধৰ্ব ৰাজকুমাৰী নৰ্মদাৰ জীয়ৰী৷ বসুদাৰ ভনী দুগৰাকীৰ নাম আছিল কেতুমতী আৰু সুন্দৰী, যাক সুমালী আৰু মাল্যবানে বিবাহ কৰাইছিল৷

শিৱৰ পৰা বৰ প্ৰাপ্ত কৰি সুকেশৰ তিনি পুত্ৰ সুমালী, মাল্যবান আৰু মালী অহংকাৰী হৈ পৰিছিল আৰু দেৱতা, ঋষি-মুনিসকলক অত্যাচাৰ কৰিবলৈ লৈছিল৷ অত্যাচাৰ সহিব নোৱাৰি গন্ধৰ্ব, দেৱতাসকলে শিৱৰ ওচৰত গৈ সুকেশৰ তিনি পুত্ৰক বধ কৰিবলৈ কয় যদিও শিৱই সুকেশক লালনপালন কৰা হেতু সিহঁতক বধ কৰিবলৈ অস্বীকাৰ কৰে আৰু ভগৱান বিষ্ণুৰ ওচৰলৈহে যাবলৈ কয়৷

দেৱতাসকলে মালীৰ ৰাজ্য আক্ৰমণ কৰাৰ আগতে গোপন সূত্ৰে মালীয়ে এই খবৰ পায় আৰু সিঁহতেও দেৱতাসকল আক্ৰমণ কৰিবলৈ সাজু হৈ যায়৷ পিছত ভগৱান বিষ্ণু আৰু ৰাক্ষসসকলৰ মাজত এক ভয়ানক যুদ্ধ আৰম্ভ হয়৷ অৱশেষত বিষ্ণুৱে সুদৰ্শন চক্ৰৰে মালীক বধ কৰে৷ মালীৰ মৃত্যু হোৱা দেখি মালীৰ দুই ভাই মাল্যবান আৰু সুমালী যুদ্ধ ক্ষেত্ৰৰ পৰা পলাই যায়৷

ইয়াৰ পিছত ভগৱান বিষ্ণুৰ আদেশ মতে লংকাত কুবেৰে শাসন কৰিছিল।

তথ্যসূত্ৰ

শ্ৰেণী:ৰামায়ণৰ চৰিত্ৰ
অসমত দেখা পোৱা উভচৰ প্ৰাণীসমূহ

অসমীয়া নাম
ইংৰাজী নাম
বৈজ্ঞানিক নাম
চিত্ৰ
চুক ভেকুলী
Common Asian Toad
Duttaphrynus melanostictus
centre|
বামুণ ভেকুলা
Indian Bull Frog
Hoplobatrachus tigerinus

অসমীয়া হাবি বেং
Brown backed Oriental Stream Frog
Hylarana leptoglossa

ডাঙৰ দলনি বেং
Bhamo Frog
Humerana humeralis

পটিয়া পাত বেং
Common Tree Frog
Polypedates leucomystaxs
centre|
সেউজীয়া পাত বেং
Twin-spotted Tree Frog
Rhacophorus bipunctatus

পৰুৱা পাত বেং
Ornate Narrow mouthed frog
Microhyla ornata
centre|

তথ্যসূত্ৰ

শ্ৰেণী:উভচৰ
শ্ৰেণী:অসম সম্পৰ্কীয় তালিকা
৩

৩ ২ৰ পিছৰ আৰু ৪ৰ আগৰ স্বাভাৱিক সংখ্যা। ৩ৰ গুণনীয়ক ১ আৰু ৩, ই এক মৌলিক সংখ্যা।

অন্য সংখ্যাৰ সৈতে যোগ হ'লে

১ৰ পৰা ৫লৈ স্বাভাৱিক সংখ্যাৰ সৈতে যোগ হ'লে পোৱা ফলাফল--
১ -- ৪
২ -- ৫
৩ -- ৬
৪ -- ৭
৫ -- ৮

তথ্য-সংগ্ৰহ

শ্ৰেণী:সংখ্যা
লেনিন

ভ্লাদিমিৰ ইলিচ লেনিন (ৰাছিয়ান নাম Врадимир ильич Ленин) জন্ম ভ্লাদিমিৰ ইলিচ উলিয়ানভ (২২ এপ্ৰিল ১৮৭০ (১০ এপ্ৰিল (O.S.)) – ২১ জানুৱাৰী ১৯২৪) আজিল এজন ৰাছিয়ান বিপ্লৱী তথা বলছেভিক কমিউনিষ্ট দলৰ নেতা, ছোভিয়েট ইউনিয়নৰ প্ৰথম প্ৰধানমন্ত্ৰী আৰু লেনিনবাদৰ মূল তত্ত্ববিদ আছিল। ১৮৯৮ চনত তেওঁ বিপ্লৱী নাদেজ্দা ক্ৰুপস্কায়াৰ সৈতে বিবাহপাশত আবদ্ধ হয়।

উদ্ধৃতি

ৰাছিয়াত পুঁজিবাদৰ বিকাশ (১৮৯৯)

( The Development of Capitalism in Russia) (1899)
পুঁজিবাদৰ প্ৰগতিশীল ঐতিহাসিক ভূমিকাক দুটা সংক্ষিপ্ত বক্তব্যত সামৰি ল’ব পাৰি: সামাজিক শ্ৰমৰ উৎপাদনশীল শক্তিৰ বৃদ্ধি, আৰু সেই শ্ৰমৰ সামাজিকৰণ। কিন্তু এই দুয়োটা পৰিঘটনাই ৰাষ্ট্ৰীয় অৰ্থনীতিৰ বিভিন্ন শাখাত অত্যন্ত বৈচিত্ৰময় প্ৰক্ৰিয়া হিচাপে প্ৰকাশ পায়।

অষ্টম অধ্যায়

দলীয় সংগঠন আৰু দলীয় সাহিত্য (১৯০৫)

(Party Organization and Party Literature)(1905)
প্ৰতিজন ব্যক্তিয়ে নিষেধাজ্ঞা অবিহনে নিজৰ ইচ্ছামতে লিখিবলৈ আৰু ক’বলৈ স্বাধীন। কিন্তু প্ৰতিটো স্বেচ্ছাসেৱী সংগঠন (দলকে ধৰি) দলৰ নাম ব্যৱহাৰ কৰি দল বিৰোধী মত প্ৰচাৰ কৰা সদস্যক বহিষ্কাৰ কৰিবলৈও স্বাধীন। বাক আৰু সংবাদ মাধ্যমৰ স্বাধীনতা সম্পূৰ্ণ হ’ব লাগিব। কিন্তু তেতিয়া সংগঠন গঠনৰ স্বাধীনতাও সম্পূৰ্ণ হ’ব লাগিব। বাক স্বাধীনতাৰ নামত মই আপোনালোকক চিঞৰ-বাখৰ, মিছা কথা কোৱা, মোৰ ইচ্ছামতে লিখাৰ সম্পূৰ্ণ অধিকাৰ দিবলৈ বাধ্য। কিন্তু সংগঠন গঠনৰ স্বাধীনতাৰ নামত আপোনালোকে মোক এটা বিশেষ মতাদৰ্শৰ প্ৰচাৰ কৰাসকলৰ লগত জড়িত বা বিচ্ছিন্ন হোৱাৰ অধিকাৰ দিবলৈ বাধ্য। দলটো এনে এক স্বেচ্ছামূলক সংগঠন যিটো দলবিৰোধী মতামত প্ৰচাৰ কৰাসকলৰ পৰা নিজকে পৰিষ্কাৰ নকৰিলে অনিবাৰ্যভাৱে বিভাজিত হ’ব—প্ৰথমে মতাদৰ্শগতভাৱে আৰু তাৰ পিছত শাৰীৰিকভাৱে।

ৰাষ্ট্ৰ আৰু বিপ্লৱ(১৯১৭)

The State and Revolution (August - September 1917)
"ৰাষ্ট্ৰ কেৱল এটা শ্ৰেণীৰ আন এটা শ্ৰেণীক দমন কৰাৰ আহিলা।"
"যেতিয়ালৈকে ৰাষ্ট্ৰ থাকিব তেতিয়ালৈকে স্বাধীনতা নাথাকিব। স্বাধীনতা আহিলে আৰু ৰাষ্ট্ৰ নাথাকিব।"
"সশস্ত্ৰ লোকেই হৈছে প্ৰকৃত গণতন্ত্ৰৰ ভেটি।"

উৎস

বাহ্যিক সংযোগ

TIME 100: V.I. Lenin by David Remnick, (13 April 1998)
Lenin Internet Archive Biography
Marxists.org Lenin Internet Archive
Marx2Mao.org - Lenin Internet Library
Article on Lenin written by Trotsky for the Encyclopedia Britannica
Reminiscences of Lenin by N. K. Krupskaya
Impressions of Soviet Russia  by John Dewey
Information on Lenin's Grave
The Lenin Museum in Tampere, Finland
Lenin and the First Communist Revolutions
Mirrors of Moscow: Nikolai Lenin by Louise Bryant
Nicolai Lenin : His Life and Work by G. Zinovieff
"The Personality and Power of Nikolai Lenin" from Raymond Robins' Own Story by William Hard (1920)
Statues and portraits of Lenin
"The Ghosts of Lenin Abound" in The Moscow News Weekly (15 January 2009)
Lenin's speech (video) - Lenin speech with subtitles
Lenin in color
Selected works
The Development of Capitalism in Russia
What is to be Done?
One Step Forward, Two Steps Back
Reply by N. Lenin to Rosa Luxemburg
Two Tactics of Social-Democracy in the Democratic Revolution
Materialism and Empirio-Criticism
The of Nations to Self-Determination
Imperialism, the Highest Stage of Capitalism
The State and Revolution
How to Organise Competition?
The April Theses
The Proletarian Revolution and the Renegade Kautsky
-Wing Communism : An Infantile Disorder
Lenin's Testament
Lenin's last letter to Stalin

শ্ৰেণী:মৃত ব্যক্তি
শ্ৰেণী:ৰাছিয়াৰ ব্যক্তি
শ্ৰেণী:ৰাজনীতিবিদ
ওলাওলুৱা আবাগুন

ওলাওলুৱা আবাগুন এগৰাকী নাইজেৰিয়াৰ অধিবক্তা, নাৰীবাদী আৰু এগৰাকী কিশোৰী অধিকাৰৰ অধিবক্তা, যিয়ে আফ্ৰিকান কিশোৰীৰ এক গতিশীল প্ৰজন্মক প্ৰভাৱিত কৰিছে। তেওঁ নাইজেৰিয়াত অৱস্থিত এক উল্লেখযোগ্য কিশোৰী বেচৰকাৰী সংগঠন গাৰ্ল প্ৰাইড চাৰ্কল ইনিচিয়েটিভৰ প্ৰতিষ্ঠাপক৷ তেওঁ লিংগ সমতা প্ৰসাৰ আৰু মানৱ অধিকাৰ ৰক্ষাৰ বাবে উৎসৰ্গিত বিশ্বব্যাপী নাৰীবাদী নেটৱৰ্ক ATHENA ৰ কাৰ্যবাহী সঞ্চালকৰ পদত অধিষ্ঠিত৷

প্ৰাথমিক জীৱন আৰু শিক্ষা

আবাগুনৰ লাগোছত জন্ম হৈছিল ২০০৮ চনত তেওঁ লাগোছৰ কুইনছ কলেজৰ পৰা স্নাতক ডিগ্ৰী লাভ কৰে আৰু তাৰ পৰাই তেওঁ কলেজখনৰ উপ-প্ৰধান কিশোৰী হিচাপে "কলেজ জীৱনলৈ অসাধাৰণ সেৱা বঁটা" লাভ কৰে।আৰু ছাচেক্স বিশ্ববিদ্যালয়ৰ ইনষ্টিটিউট অৱ ডেভেলপমেণ্ট ষ্টাডিজত লিংগ আৰু উন্নয়নত স্নাতকোত্তৰ ডিগ্ৰী লাভ কৰে। তেওঁ খ্ৰীষ্টান বুলি পৰিচয় দিয়ে।

আবাগুনৰ জন্ম হৈছিল আন্তঃধৰ্মীয় পৰিয়ালত। তেওঁৰ পিতৃ মুছলমান, আনহাতে মাক খ্ৰীষ্টান। আন এটা সাক্ষাৎকাৰত তেওঁ প্ৰকাশ কৰে যে তেওঁৰ পিতৃ-মাতৃয়ে অজানিতে তেওঁক নাৰীবাদৰ পথত আগুৱাই লৈ যায়। মানৱ অধিকাৰৰ প্ৰতি থকা তেওঁৰ আবেগক ১৩ বছৰ বয়সত শিশু অধিকাৰ আইনখন বুজি পোৱাৰ ওপৰত দিয়া ভাষণৰ পৰাই অনুসন্ধান কৰিছিল।

১৫ বছৰ বয়সত তেতিয়াৰ ৰাজ্যপাল বাবাটুণ্ডে ফাশ্বোলা আৰু তেওঁৰ মন্ত্ৰীসভাৰ সৈতে সাক্ষাৎ কৰে আৰু তেওঁক কম্পিউটাৰেৰে পুৰস্কৃত কৰা হয়। আবাগুনে এই অনুষ্ঠানটোক মহিলাৰ পোষকতা কৰাৰ বাবে তেওঁৰ দৃঢ়তাক এক উৎসাহজনক কাৰক বুলি অভিহিত কৰিছে।

তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
শ্ৰেণী:নাৰীবাদী
শ্ৰেণী:অধিবক্তা
শ্ৰেণী:মানৱ অধিকাৰ কৰ্মী
অপাৰেটিং চিষ্টেম

অপাৰেটিং চিষ্টেম (OS) হৈছে চিষ্টেম চফটৱেৰ যি কম্পিউটাৰ হাৰ্ডৱেৰ আৰু চফটৱেৰ সম্পদসমূহ পৰিচালনা কৰে, আৰু কম্পিউটাৰৰ প্ৰগ্ৰামসমূহৰ বাবে সাধাৰণ সেৱাসমূহ প্ৰদান কৰে।

টাইম-শ্বেয়াৰিং অপাৰেটিং চিষ্টেমসমূহ টাস্কসমূহ পৰিকল্পনা কৰে চিষ্টেমৰ কাৰ্যকৰী ব্যৱহাৰৰ বাবে আৰু কেতিয়াবা প্ৰচেছৰ সময়, মাছ ষ্ট'ৰেজ, পৰিফেৰেল আৰু অন্যান্য সম্পদৰ খৰচ বিতৰণৰ বাবে হিসাবৰ বাবে চফটৱেৰ অন্তৰ্ভুক্ত কৰিব পাৰে।

হাৰ্ডৱেৰৰ কাৰ্যসমূহ যেনে ইনপুট আৰু আউটপুট আৰু মেম'ৰি বিতৰণ, অপাৰেটিং চিষ্টেমে প্ৰগ্ৰামসমূহ আৰু কম্পিউটাৰ হাৰ্ডৱেৰৰ মাজত এক মধ্যস্থকাৰীৰ ৰূপত কাৰ্য কৰে, যদিও আৱেদন কোড সাধাৰণতে পোনপটীয়াকৈ হাৰ্ডৱেৰত কাৰ্যকৰী হয় আৰু প্ৰায়েই চিষ্টেম কল কৰে অপাৰেটিং চিষ্টেমৰ এক ফাংকচনলৈ বা ইয়াৰ দ্বাৰা ইণ্টাৰপ্ট কৰা হয়। অপাৰেটিং চিষ্টেমবোৰ বহুতো যন্ত্ৰত পোৱা যায় য'ত কম্পিউটাৰ থাকে—যেনে ম'বাইল ফোন আৰু ভিডিঅ' গেম কনচ'লৰ পৰা ৱেব চাৰ্ভাৰ আৰু চুপাৰকম্পিউটাৰলৈ।

, Android হৈছে আটাইতকৈ জনপ্ৰিয় অপাৰেটিং চিষ্টেম, ৪৬% বজাৰ অংশীদাৰিতাৰ সৈতে, তাৰ পিছত Microsoft Windows ২৬%, iOS আৰু iPadOS ১৮%, macOS ৫%, আৰু লীনাক্স ১%। Android, iOS, আৰু iPadOS ম'বাইল অপাৰেটিং চিষ্টেম, আৰু Windows, macOS, আৰু Linux ডেস্কটপ অপাৰেটিং চিষ্টেম। Linux distributionসমূহ চাৰ্ভাৰ আৰু চুপাৰকম্পিউটিং খণ্ডত প্ৰাধান্য লাভ কৰিছে। অন্যান্য বিশেষীকৃত অপাৰেটিং চিষ্টেমৰ শ্ৰেণীসমূহ (বিশেষ উদ্দেশ্যৰ অপাৰেটিং চিষ্টেম), যেনে এম্বেডেড আৰু ৰিয়েল-টাইম চিষ্টেমসমূহ, বহুতো আৱেদনৰ বাবে অস্তিত্ব ৰাখে। Security-focused operating system-সমূহো আছে। কিছুমান অপাৰেটিং চিষ্টেমৰ কম চিষ্টেম আৱশ্যকতা থাকে (যেনে লাইট-ৱেট লিনাক্স ডিষ্ট্ৰিবিউশ্যন), আনহাতে কিছুমানে উচ্চ চিষ্টেম আৱশ্যকতা থাকে।

কিছুমান অপাৰেটিং চিষ্টেমৰ ইনষ্টলেচনৰ আৱশ্যক হয় বা সিহঁত OEM-ইনষ্টলেচনৰ সৈতে প্ৰাপ্ত কম্পিউটাৰত পূৰ্বৰ পৰা ইনষ্টল হৈ থাকে, আনহাতে কিছুমানে ম'ডিয়া (অথবা লাইভ CD) বা ফ্লাছ মেম'ৰী (অথবা LiveUSB USB ষ্টিকৰ পৰা)ৰ পৰা পোনপটীয়াকৈ চলিব পাৰে।

তথ্যসূত্ৰ

শ্ৰেণী:প্ৰযুক্তি
শ্ৰেণী:কম্পিউটাৰ